1. ***Odgovori i pojašnjenja dokumentacije za predmet nabave: Zakup poslovnog prostora radi postavljanja samoposlužnih aparata za tople napitke, ev.br. 600-06-19/10***

***PITANJA***

Vezano za predmet nabave: Zakup poslovnog prostora radi postavljanja samoposlužnih aparata za tople napitke, ev.br. 600-06-19/10, potencijalni ponuditelj postavio je slijedeća pitanja:

Poštovani,

vezano za prikupljanje ponuda za Zakup poslovnog prostora radi postavljanja samoposlužnih aparata za tople napitke, molim vas da nam odgovorite na neke nejasnoće i ako je moguće uvažite neke prijedloge, kako bi naša ponuda ispunila sve vaše zahtjeve i uvjete.

1. Rok važenja ugovora minimalno 4 godine, uz mogućnost obostranog raskida sa otkaznim rokom od 30 dana.
2. Molimo da nam pojasnite što podrazumijevate pod pojmom depurator

(ima više vrsta i namjena)

1. U slučaju ugovaranja poslovne suradnje od minimalno 4 godine potrebno bi bilo ostaviti prostor za korekciju cijena, zbog ne predvidivosti cijena sirovina na tržištu.
2. Vrste napitaka moraju biti definirane u ponudi zato što određeni tip aparata može pripremiti samo ponuđene vrste napitaka i oni se ne mogu mijenjati

(moguće je samo korigirati standardni okus napitaka prema vašim željama).

1. Nije definiran rok u kojem se nakon dobivenog natječaja moraju postaviti aparati.

(predlažemo rok od mjesec dana)

1. Molimo, razmotrite prijedlog da odabrani ponuditelj ima ekskluzivno pravo postavljanja aparata, tj da u vašim prostorima postoje aparati samo jedne tvrtke. U vašem slučaju to su tri lokacije, odnosno tri aparata. Više tvrtki znači disperzija prometa - više aparata ne znači veći ukupan promet.

(u konačnici loš posao za sve)

Radi gore navedenih pitanja i prijedloga molimo vas da produžite rok za dostavu ponuda kako bi nam omogućili dovoljno vremena za pripremu što kvalitetnije ponude.

**ODGOVORI NA PITANJA**

Poštovani,

u nastavku dostavljamo odgovore na Vaša pitanja:

1. Sklapanje ugovora je na godinu dana (12 mjeseci)
2. Depurator – uređaj za omekšavanje vode od kamenca
3. Jednom definirane cijene napitaka, ostaju do isteka ugovora
4. Definirano je da aparati za tople napitke moraju imati mogućnost izrade napitaka na bazi espersso kave u zrnu, instant kave , te standarnih toplih napitaka
5. Možemo definirati rok od 15 dana, što je i više nego dovoljno vremena da se uređaji postave
6. Nema potrebe za „ekskluzivnim pravom“, odnosno da u ponudi imamo aparate samo jedne tvrtke. Dapače, na taj način će se konkurenti boriti za korisnika što boljom i kvalitetnijom uslugom.

Naručitelj produljuje rok za dostavu ponude na 17. srpnja 2019. godine u 12:00 sati.